**WWW-sivuston suunnittelusopimus**

**palvelua ostavan yrityksen näkökulmasta**

Sopimuspohja tehty ensisijaisesti www-sivustopalvelua ostavan yrityksen näkökulmasta erityisesti tilanteeseen, jossa web-sivuston luomisen lisäksi suunnittelijayritykseltä ostetaan myös web-sivuston ylläpitoa ja päivityspalvelua.

Sopimuspohjan kaikki kohdat tulee tarkistaa ja muuttaa vastaamaan käytännön tilannetta; on myös huomioitava, että yhden sopimuskohdan muuttaminen yleensä vaikuttaa myös sopimuksen muihin lausekkeisiin ja lisämuutokset ovat tällöin tarpeen.

**HUOM.! Tämä sopimuspohja ei sovellu käytettäväksi käytännön tilanteisiin ilman sopimusjuridisen asiantuntijan tarkistusta ja korjauksia.**

*DRAFT 0.1 - January\_\_, 20\_\_*

**WWW-sivuston suunnittelusopimus**

Tämä www-sivun suunnittelu- ja hallinnointisopimus (jäljempänä "Sopimus") on solmittu tammikuun 15. päivänä 20\_\_ Finco Oy:n (jäljempänä “Finco” tai "Sopijapuoli") ja Web-Company Oy:n (jäljempänä "Web-Company" tai “Sopijapuoli") välillä.

**1. MÄÄRITELMÄT**

Tässä sopimuksessa käytetyillä termeillä tarkoitetaan seuraavaa:

1.1 "Sisältö" Fincon Web-Company’lle toimittama sisältö ja materiaali kuten Sopimuksen liitteessä 1 on määritelty.

1.2 "Suunnittelutyöt" Web-Companyn suorittama suunnittelutyö sekä tekninen, graafinen ja muu työ, jolla mahdollistetaan Sisällön esittäminen julkisesti Sivustolla.

1.3 "Palvelin" \_\_\_\_\_\_\_\_\_\_\_\_ palvelin, jolla Sivusto on käytettävissä ja jota hallinnoi Fincon puolesta Web-Company.

1.4 "Palvelut" Web-Companyn kuukausimaksulla tarjoama Sivuston jatkuva tekninen tuki ja päivityspalvelut.

1.5 "Sivusto" tarkoittaa Fincon julkisesti saatavilla olevaa www-sivustoa ja sen sisältöä.

1.6 "Määrittelyt" Liitteen 1 mukaiset sisällön ja teknisen toteutuksen määrittelyt sekä jatkuvan tukipalvelun kuukausimaksullisen sisällön määrittelyt.

**2. PALVELUIDEN TOTEUTUS JA TOIMITUS**

2.1 Kumpikin Sopijapuoli nimeää projektipäällikön hoitamaan Sopimukseen liittyviä tehtäviä.

2.2 Web-Companyn tulee laatia Suunnittelutyöt valmiiksi \_\_\_\_\_\_\_kuun 20\_\_ loppuun mennessä. Suunnittelutyön valmistuttua Web-Company toimittaa sen Fincon tarkastettavaksi.

2.3 Fincon on ilmoitettava toimituksessa havaitut puutteet ja virheet Web-Companylle kirjallisesti ilman aiheetonta viivytystä. Toimitus katsotaan hyväksytyksi, jos Finco ei ilmoita puutteista tai virheistä ilman aiheetonta viivästystä ja viimeistään seitsemän päivän kuluessa.

2.4 Toimitus katsotaan kokonaisuudessaan hyväksytyksi,

(a) kun Finco ilmoittaa Web-Companylle kirjallisesti hyväksyvänsä toimituksen;

(b) kun Web-Company on osoittanut korjanneensa Fincon kirjallisesti ilmoittamat hyväksymisen estävät virheet;

(c) jos Finco ei tee kohdan 2.3 mukaisesti kirjallista huomautusta hyväksymisen estävästä virheestä tai

(d) jos Finco ottaa Sivuston tuotantokäyttöön.

**3. WEB-COMPANYN VELVOLLISUUDET**

3.1 Suunnittelutyön hyväksynnän jälkeen Web-Company siirtää Sivuston Palvelimelle, josta se on yleisesti saatavilla Fincon ilmoittamana ajankohtana.

3.2 Web-Company ylläpitää ja operoi sivustoa Palvelimella siten, että Liitteen 1 mukaiset laatukriteerit täyttyvät.

3.3 Finco toimittaa aika ajoin Web-Company uutta Sisältöä, jonka Web Company siirtää Sivustolle \_\_ työpäivän/ \_\_ tunnin kuluessa kuluessa. Web-Company vastaa siitä, että Sisällön siirto suoritetaan teknisesti sujuvasti ja tarkasti.

3.4 Kaiken Sivustolla näkyvissä olevan Sisällön tulee olla Fincon’n etukäteen kirjallisesti hyväksymää.

**4. FINCON VELVOLLISUUDET**

Finco toimittaa Sisällön Web-Companylle \_\_.\_\_.20\_\_ mennessä. Tämän jälkeen Finco toimittaa Web-Companylle aika ajoin täydennyksiä ja muutoksia Sisältöön tämän Sopimuksen voimassaolon aikana

**5. IMMATERIAALIOIKEUDET**

5.1. Fincolla on yksinomainen omistusoikeus ja yksinomainen tekijänoikeus sekä kaikki

muut immateri­aalioikeudet kaikkeen Web-Companyn tämän Sopimuksen perusteella

suorittamaan Suunnittelutyöhön ja sen tuloksena syntyneisiin tai laadit­tuihin Sivuston

lähdekoodiin, tekniseen dokumentaatioon, muistioihin, analyysituloksiin, raportteihin ja

muuhun Sivustoon liittyvään materiaa­liin.

5.2 Web-Company ei ole oikeutettu ilman Fincon etukäteistä kirjallista lupaa käyttämään

Web-Companyn ulkopuoli­sia henkilöitä Fincon Suunnittelutöiden suorittamisessa.

**6. MAKSUT**

6.1 Finco maksaa Web-Companylle Suunnittelutyön tultua hyväksytyksi sopimuskohdan 2.4 mukaisesti kertamaksuna kaikesta Suunnittelutyöstä \_\_\_\_\_\_\_\_ euroa.

6.2 Finco maksaa Web-Companylle \_\_.\_\_20\_\_ alkaen kuukausimaksua, jonka suuruus on \_\_\_\_\_\_\_ euroa. Kuukausimaksuun sisältyvät Web-Companyn aktiviteetit on määritelty Liitteessä 1.

6.3 Yllämainituihin summiin lisätään voimassaoleva arvonlisävero. Finco maksaa Web-Companyn lähettämät laskut 14 päivän kuluessa laskun toimituspäivästä. Kuukausimaksut laskutetaan kolmen kuukauden välein.

**7. VASTUUT**

7.1 Web-Company vastaa siitä, ettei toimitettu Suunnittelutyö miltään osin loukkaa kolmansien osapuolien immateriaalioikeuksia.

7.2 Web-Company on velvollinen puolustamaan kustannuksellaan Fincoa tätä vastaan esitetyissä vaateissa ja nostetuissa kanteissa, joissa väitetään, että Suunnittelutyö loukkaa kolmannen osapuolen edellä tarkoitettuja oikeuksia edellyttäen, että Finco ilman aiheetonta viivytystä ilmoittaa kirjallisesti Web-Companylle vaateista ja antaa Fincon käyttää vastaajan puhevaltaa sekä antaa Web-Company kaikki saatavissa olevat tarpeelliset tiedot, avun ja valtuutukset. Web-Company vastaa oikeudenkäynnissä kolmannelle osapuolelle maksettavaksi tuomittujen korvausten maksamisesta, mikäli Finco on menetellyt edellä kerrotun mukaisesti.

7.3 Mikäli todetaan tai Web-Company perustellusti katsoo, että Suunnittelutyö loukkaa kolmannen osapuolen edellä tarkoitettua oikeutta, Web-Company kustannuksellaan joko (a) hankkii Fincolle oikeuden jatkaa Suunnittelutyön käyttämistä taikka (b) muuttaa Suunnittelutyötä siten, että oikeudenloukkaus lakkaa edellyttäen kuitenkin, että Suunnittelutyö täyttää edelleen kaikki sille tässä sopimuksessa asetetut toiminnalliset ja muut vaatimukset. Mikäli kumpikaan edellä mainituista vaihtoehdoista ei ole mahdollista Web-Companylle kohtuullisin ehdoin, Fincon on lopetettava Web-Companyn pyynnöstä Suunnittelutyön käyttö ja palautettava se, ja Web-Companyn on hyvitettävä Fincon Suunnittelutyöstä maksama hinta kokonaisuudessaan ja lisäksi 12 kuukauden kuukausimaksuja vastaava summa.

**8. SALASSAPITO**

8.1 Web-Company sitoutuu täten olemaan il­maisematta kol­man­sille osapuolille ja pitämään

salassa kaiken teknisen ja muun tiedon, joka on merkitty kirjallisesti tai ilmaistu suulli­sesti

luottamukselliseksi (jäljempänä "Infor­maa­tio"), ja jonka Web-Company saa tietoon­sa

Fincolta neuvot­teluis­sa, suunnittelutyötä suorit­taessa tai muutoin ja joka tieto koskee Fincon

toimintaan liitty­viä työmetodeja, liiketoi­minta­periaat­teita ja -suunnitel­mia, hinnoittelua,

teknisiä ratkaisuja ja know how'ta tai muita Fincon liike­toi­minnan kannalta merki­tyksellisiä

seikkoja, sekä ole­maan käyttä­mättä Infor­maa­tiota muuhun tar­koituk­seen kuin mihin Finco

on kirjal­lisesti suostu­nut.

8.2 Web-Company sitoutuu olemaan luovuttamatta tämän sopi­muksen kohdan 8.1

mukaisesti saatua Informaatiota työntekijöilleen tai vastaa­ville enempää kuin olosuhteiden

mukaan on pidettävä tarkoituksenmukaisena. Ennen sanotun Informaa­tion luovut­tamista

Web-Companyn tulee ilmoittaa Informaation saajalle tiedon luottamuk­sellisuu­desta.

Web-Company ymmärtää, että Fincon luovuttamalla Informaatiolla on suuri taloudel­linen

arvo sekä tästä johtuvan erityisen tarpeen noudattaa yllämääritel­tyä salassapi­tovel­volli­suutta

tarkasti.

8.3 Tämän Sopimuksen mukainen salassapitovelvollisuus jatkuu kolme (3) vuotta tämän

Sopimuksen voimassaolon lakkaami­sen jälkeen.

**9. VOIMASSAOLO**

9.1 Tämä Sopimus on voimassa määräaikaisena vuoden 20\_\_ loppuun saakka.

Jos sopijapuoli ei ole kirjallisesti ilmoittanut viimeistään 31.10.20\_\_ päätöksestään

lopettaa sopimuksen voimassaolo 31.12.20\_\_, niin vuoden 20\_\_ jälkeen sopimus on

voimassa toistaiseksi ja Web-Company voi halutessaan päättää sopimuksen

voimassaolon kuuden (6) kuukauden irtisanomisajalla ja Finco kolmen (3) kuukauden

irtisanomisajalla

9.2 Molemmilla Sopijapuolilla on oikeus sopimuksen välittömään sopimuksen

purkamiseen, jos toinen Sopijapuoli syyllistyy oleelliseen sopimusrikkomukseen, eikä

korjaa menettelyään 30 päivän kuluessa saatuaan asiasta kirjallisen reklamaation.

9.3 Sopimuksen voimassaolon päättymisestä huolimatta tämän Sopi­muksen salassapitoa

koskevat mää­räykset sitovat Sopijapuolia kuten yllä kohdassa 8 on sovittu.

9.4 Sopimuksen voimassaolon päättyessä on Web-Companyn palautettava viikon kuluessa Fincolle kaikki Fincon Web-Companylle toimittama materiaali.

**10. YLEISTÄ**

10.1 Kaikki muutokset tähän Sopimukseen on tehtävä Osapuolten välisellä kirjallisella sopimuksella ja ne tulevat voimaan, kun kumpikin Osapuoli on ne kirjallisesti vahvistanut.

10.2 Kumpikaan Sopijapuoli ei voi siirtää tätä Sopimusta tai siihen kuuluvia oikeuksia tai velvollisuuksia kolmannelle osapuolelle ilman toisen Sopijapuolen kirjallista hyväksyntää.

**11. SOVELTUVA LAKI JA RIIDANRATKAISU**

11.1 Sopimukseen sovelletaan Suomen lakia.

11.2 Tästä sopimuksesta aiheutuvat riidat ratkaistaan lopullisesti välimiesmenettelyssä Keskuskauppakamarin välimiesmenettelysääntöjen mukaisesti.  Välimiesoikeus on yksijäseninen. Välimiesmenettelyn paikka on Helsinki. Välimiesmenettelyn kieli on suomi.

Tämä sopimus on tehty kahtena samasanaisena kappaleena.

**FINCO OY WEB-COMPANY**

**\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_**

**Mr Olli Ohjelma Mr Jorma Johtaja**

**Managing Director Managing Director**

***LIITE 1***

**- SISÄLLÖN MÄÄRITTELYT**

**- TEKNISEN TOTEUTUKSEN MÄÄRITTELYT**

**- KUUKAUSIMAKSUUN SISÄLTYVÄT PALVELUT/MÄÄRITTELYT**